ཞིས་ཅིན་ཕིང་གིས་བསྟན་པར།སྤྱི་ཡོངས་ཀྱི་རྒྱལ་ཁབ་བདེ་འཇགས་འདུ་ཤེས་དོན་འཁྱོལ་མཐར་ཕྱིན་བྱེད་བ་ལ་ངེས་པར་དུ་ཕྱི་ཕྱོགས་ཀྱི་བདེ་འཇགས་དང་ནང་ཁུལ་གྱི་བདེ་འཇགས་གཉིས་ཀར་མཐོང་ཆེན་བྱེད་དགོས་ཏེ།ནང་ཁུལ་དུ།འཕེལ་རྒྱས་དང་བཅོས་བསྒྱུར།གཏན་འཇགས་བརྩོན་ལེན་བྱས་ནས་ཞོད་འཇགས་ཀྱི་ཀྲུང་གོ་འཛུགས་སྐྲུན་བྱེད་དགོས་ཤིང་།ཕྱི་ཕྱོགས་སུ།ཞི་བདེ་དང་།མཉམ་ལས།མཉམ་རྒྱལ་བརྩོན་ལེན་བྱས་ནས་འཆམ་མཐུན་གྱི་འཛམ་གླིང་འཛུགས་སྐྲུན་བྱེད་དགོས།རྒྱལ་ཁབ་ཀྱི་ས་ཁོངས་བདེ་འཇགས་ལ་མཐོང་ཆེན་བྱེད་དགོས་པར་མ་ཟད་རྒྱལ་དམངས་ཀྱི་བདེ་འཇགས་ལའང་མཐོང་ཆེན་བྱེད་དགོས།དམངས་གཞི་རྩ་ཡིན་པ་དང་མི་གཞི་རྩ་ཡིན་པ་རྒྱུན་འཁྱོངས་བྱེད་པ།རྒྱལ་ཁབ་བདེ་འཇགས་ནི་ཡོད་ཚད་མི་དམངས་ཀྱི་ཆེད་དང་།ཡོད་ཚད་མི་དམངས་བརྟེན་པ་རྒྱུན་འཁྱོངས་བྱས་ནས་རྒྱལ་ཁབ་བདེ་འཇགས་ཀྱི་མང་ཚོགས་རྨང་གཞི་ཇེ་བརྟན་ལ་གཏོང་དགོས།སྲོལ་རྒྱུན་གྱི་བདེ་འཇགས་ལ་མཐོང་ཆེན་བྱེད་དགོས་པར་མ་ཟད་སྲོལ་རྒྱུན་མ་ཡིན་པའི་བདེ་འཇགས་ལའང་མཐོང་ཆེན་བྱེད་དགོས།ཆབ་སྲིད་བདེ་འཇགས་དང་།རྒྱབ་ཀྱི་ས་ཁོངས་བདེ་འཇགས།དམག་དོན་བདེ་འཇགས།དཔལ་འབྱོར་བདེ་འཇགས།རིག་གནས་བདེ་འཇགས།སྤྱི་ཚོགས་བདེ་འཇགས།ཚན་རྩལ་བདེ་འཇགས།བརྡ་འཕྲིན་བདེ་འཇགས།སྐྱེ་ཁམས་བདེ་འཇགས།ཐོན་ཁུངས་བདེ་འཇགས།ཉིང་རྡུལ་བདེ་འཇགས་ནི་རྒྱལ་ཁབ་བདེ་འཇགས་ཀྱི་མ་ལག་ཡིན།འཕེལ་རྒྱས་ཀྱི་གནད་དོན་ལ་མཐོང་ཆེན་བྱེད་དགོས་པར་མ་ཟད་བདེ་འཇགས་ཀྱི་གནད་དོན་ལའང་མཐོང་ཆེན་བྱེད་དགོས་ཏེ།འཕེལ་རྒྱས་ནི་བདེ་འཇགས་ཀྱི་རྨང་གཞི་ཡིན་པ་དང་བདེ་འཇགས་ནི་འཕེལ་རྒྱས་ཀྱི་ཆ་རྐྱེན་ཡིན།རང་གི་བདེ་འཇགས་ལ་མཐོང་ཆེན་བྱེད་དགོས་པར་མ་ཟད་ཐུན་མོང་གི་བདེ་འཇགས་ལའང་མཐོང་ཆེན་བྱེད་དགོས་ཤིང་།ཕྱོགས་སོ་སོ་ཕན་ཚུན་ལ་ཕན་པ་དང་ཕན་ཚུན་ལ་གཟིགས་སྐྱོང་བྱེད་པའི་ལམ་དུ་སྐྱོད་པར་སྐུལ་མ་བྱས་ཏེ་ཐུན་མོང་བདེ་འཇགས་ཀྱི་དམིགས་འབེན་མངོན་དུ་འགྱུར་བའི་ཆེད་དུ་མཉམ་སྐྱོད་བྱེད་དགོས།